Михаил Лермонтов
Сън

Превод от руски: Мария Шандуркова, 2014

chitanka.info

По обед в пек, в дола на Дагестана

с куршум в гръдта лежах недвижим аз;

дълбока в мен димеше още рана,

по капка се изцеждаше кръвта.

Лежах аз сам на пясък в долината;

над мен скали, надвесени във кръг,

върхът бе жълт от слънчевия пламък,

гореше в мен — и бе сънят ми смърт.

Насън видях как огън осветява

вечерен пир във родната страна.

И младите жени, с цветя венчани,

говореха за мен сред веселба.

От разговора весел отстранена,

замислена стоеше там една,

и в скръбен сън душата натъжена

Бог знай къде потъваше сама;

сънуваше дола на Дагестана;

и труп познат в долината лежи;

в гърдите му черней димяща рана,

кръвта тече с изстиващи струи.

1841

Превод: 01.11.2014 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.